Diari Oficial de la Generalitat Valenciana


Sumari del DOGV 7760, del 14-04-2016 (2016/2461)

Extracte de la Resolució de 4 de març de 2016, per la qual es convoca la II edició de Parlem d'Art dins de la programació d'activitats culturals d'Art Públic / Universitat Pública de la Universitat de València.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7760

Data del DOGV
:   14-04-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/2461


Data del document
:   04-03-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 4 de març de 2016, per la qual es convoca la II edició de Parlem d'Art dins de la programació d'activitats culturals d'Art Públic / Universitat Pública de la Universitat de València. [2016/2461]  
BDNS (Identif.): 303630  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Poden participar en aquesta convocatòria totes les estudiantes i els estudiants matriculats/ades en la Universitat de València durant el curs acadèmic 2015-2016 en qualsevol dels ensenyaments conduents a l'obtenció del títol de grau, llicenciat, enginyer, o títol oficial de màster i doctorat. Les propostes es poden presentar mitjançant una sol·licitud individual o col·lectiva. Cada participant o equip hi pot presentar només una sol·licitud i un projecte. En qualsevol cas, tots els membres d'un equip han de complir els requisits d'inscripció a la convocatòria.  
  
Segon. Objecte  
L'objecte d'aquesta convocatòria és seleccionar, en règim de concurrència competitiva, propostes vinculades a temes relacionats amb l'art contemporani, concretament amb l'anàlisi teòrica, la crítica, la gestió i l'organització i el desenvolupament d'esdeveniments d'art públic, tot fomentant la difusió de les propostes de les estudiantes i els estudiants de la Universitat de València, implicant-los en el desenvolupament d'activitats obertes a la societat.  
  
Tercer. Bases reguladores  
Les bases íntegres es poden consultar en el web http://www.uv.es/dinamitzacio i en la Base de Dades Nacional de Subvencions, a través del web http://www.pap.minhap.gob.es/bdnstrans/es/index.  
  
Quarta. Quantia  
El pressupost total màxim autoritzat per a aquesta convocatòria ascendeix a 6.000 ?.  
La dotació econòmica màxima per a cada un dels projectes seleccionats és de 1.000 ?.  
  
Cinquè. Termini de presentació de sol·licituds  
Les sol·licituds i les propostes es poden presentar des de l'endemà de la publicació d'aquesta convocatòria en el Diari Oficial de la Comunitat Valenciana (DOCV) i fins a les 14.00 hores del dia 13 de maig de 2016. La sol·licitud es realitza mitjançant el formulari electrònic ENTREU (Entorn de Tramitació Electrònica de la Universitat) de la Universitat de València. L'accés al formulari es troba en el web http://entreu.uv.es.  
  
Sisè. Altres dades  
Les propostes poden consistir en conferències, ponències, xarrades, debats, taules redones, seminaris, o altres activitats semblants relacionades amb l'objecte de la convocatòria. Les propostes presentades no hi podran consistir en projectes d'intervencions artístiques.  
  
València, 4 de març de 2016.- La vicerectora d'Estudis de Grau i Política Lingüística, p. d. (DOCV 22.01.2016): Isabel Vázquez Navarro.